ນັບແຕ່ຕົ້ນເດືອນຕຸລາເປັນ ຕົ້ນມາ, ກອງບັນຊາການທະຫານນະຄອນຫຼວງວຽງຈັນ ໄດ້ຈັດຕັ້ງອົບຮົມ-ຫັດແອບພາກສະໜາມໃຫ້ນັກຮຽນກໍ່ສ້າງນາຍສິບ ຊຸດທີ VII ແລະ ນັກຮຽນບຳລຸງການທະຫານຊຸດທີ I, ໂດຍການຕິດ ຕາມຂອງສະຫາຍ ພັນເອກ ບຸນ ວານ ພົມມະວົງ ຫົວໜ້າການ ທະຫານກອງບັນຊາການທະ ຫານນະຄອນຫລວງວຽງຈັນ, ພ້ອມດ້ວຍຄະນະຮັບຜິດຊອບພາກສະໜາມ.
ສະຫາຍ ພັນໂທ ຄຳສິງ ພົນປະເສີດ ຮອງຫົວໜ້າຫ້ອງເສນາທິການທະຫານນະຄອນຫລວງວຽງຈັນ, ຫົວໜ້າຄະນະຊີ້ນຳພາກສະໜາມໄດ້ຊີ້ແຈງໃຫ້ຮູ້ໃນວັນທີ 12 ຕຸລາ 2022
ວ່າ:ການອົບຮົມ-ຫັດແອບພາກສະໜາມ, ເປັນການທົບທວນຄືນບົດຮຽນພາຍຫລັງທີ່ນັກເຝິກອົບຮົມໄດ້ຮ່ຳຮຽນທາງດ້ານທິດສະດີຫຼັກການໃນໄລຍະຜ່ານມາ, ທັງເປັນການທົດ
ສອບຄວາມຮັບຮູ້ເຂົ້າໃຈບັນດາບົດຮຽນການປະຕິບັດຍິງເປົ້າໝາຍຕົວຈິງປະສານສົມທົບກັບການຈັດຕັ້ງຊີ້ນຳ-ບັນຊາຂັ້ນໝູ່-ໝວດໃຫ້ໄດ້ຮັບໝາກຜົນສູງ ເພື່ອຖອດຖອນເປັນບົດຮຽນພາຍຫລັງສຳເລັດການອົບຮົມແລ້ວນຳໄປໝູນໃຊ້ຢູ່ກົມກອງຂອງຕົນໃຫ້ມີປະສິດທິຜົນສູງ.
ສຳລັບການອົບຮົມ-ຫັດແອບພາກສະໜາມໃນຄັ້ງນີ້ແມ່ນ ໄດ້ເຄືີ່ອນກຳລັງເຂົ້າມາປະຈຳທີ່ນັບແຕ່ຕົ້ນເດືອນຕຸລາເປັນຕົ້ນມາ, ໂດຍໄດ້ເລັ່ງໃສ່ເຝິກແອບບົດຍິງທາງດ້ານສິລະປະຍຸດ-ຍຸດທະວິທີຕ່າງໆສຳເລັດແລ້ວປະມານ 85%, ປັດຈຸບັນພວມສືບຕໍ່ຫັດແອບ ແລະ ປັບປຸງຂອດທີ່ຍັງຄົງຄ້າງໃຫ້ສຳເລັດຕາມຄາດໝາຍທີ່ວາງໄວ້.
ສະຫາຍ ພັນເອກ ບຸນວານ ພົມມະວົງ ໄດ້ເນັ້ນໜັກໃຫ້ນັກເຝິກອົບຮົມແຕ່ລະສະຫາຍຈົ່ງກຳແໜ້ນເນື້ອໃນທິດສະດີຫລັກການທາງດ້ານຍຸດທະວິທີ, ການຈັດຕັ້ງປະຕິບັດຕົວຈິງ
ຕ້ອງໃຫ້ມີຄວາມປອດໄພ,ປະຕິບັດຫລັກການ-ວິທີການຍິງເປົ້າໝາຍຕົວຈິງໃຫ້ເຄັ່ງຄັດ, ຮັບປະກັນຄຸນນະພາບສູງ ເພື່ອນຳເອົາບົດຮຽນໃນຄັ້ງນີ້ໄປໝູນໃຊ້ຢູ່ກົມກອງຂອງຕົນ,
ພ້ອມກັນນັ້ນ, ກໍຕ້ອງເປັນເຈົ້າການປະຕິບັດຂໍ້ກຳນົດ, ກົດລະບຽບຂອງກອງທັບໂດຍສະເພາະກົດລະບຽບຂອງການອົບຮົມ-ຫັດແອບພາກສະໜາມຢ່າງເຂັ້ມງວດ, ພ້ອມກັນອົດທົນຜ່ານຜ່າຂໍ້ຫຍຸ້ງຍາກຕ່າງໆ ເພື່ອຮັບປະກັນໃຫ້ແກ່ການອົບຮົມ-ຫັດແອບພາກສະໜາມໃນຄັ້ງນີ້ສຳເລັດຕາມແຜນການ ແລະ ຮັບປະກັນຄວາມສະຫງົບປອດໄພ100.
ຂ່າວ: Lao people’s Army News